Nicole Claveloux

Nicole Claveloux, (Saint-Étienne, Frantzia, 1940ko ekainaren 23a) margolari, ilustratzaile eta komikigile frantziarra da. Zenbait komiki-aldizkaritan egin zituen ekarpenei esker —bereziki Metal hullant, Charlie Mensuel eta Ah! Nanak-en— komiki frantsesari garai hartan ez zuen prestigioa ematen lagundu zuen, ordura arte haur eta gazte literaturan —bigarren mailakoa omen zena— sailkaturik baitzegoen. 

 Biografia 
1940an jaio zen Saint-Etiennen, Loira departamentuko hiriburuan, eta bertako Arte Ederretako Eskolan egin zituen ikasketak. Nicole Claveloux, Bernard Bonhomme, Étienne Delessert eta Philippe Corentin suitzarrarekin batera, Harlin Quist editore estatubatuarrarentzat lan egin zuten lehen ilustratzaile frantziarretako bat izan zen. Quistek argitaratutako hainbat liburu ilustratu zituen, haien artean,  François Ruy-Vidalen Le Voyage extravagant de Hugo Brisefer ipuina (1967), Tony Cavinen The Bright Red Porcupine poema-liburua(1968), Ségurreko kondesaren La Forêt des lilas maitagarrien ipuina (1969) eta Guy Monrealen The Teletrips of Alala (1970). 

Claveleuxen estiloan eragin handia izan du Heinz Edelmann alemaniarrak, George Dunning-en Yellow Submarine animaziozko filmaren zuzendari artistikoak, bere diseinu grafikoan eta kolore deslaxatu degradatuetan. Bere perspektibaren eta irudiaren inkrustazioen erabilera 60ko hamarkadako pop estetikan kokatzen da, eta Push Pin Studiosamerikarraren eragina ere nabaria da.

1973an Grabote pertsonaia sortu zuen Okapi aldizkarirako; gero, 1979an, Louise XIV; eta, azkenik, Cactus acide et Beurre fondu (1983-1993),  etengabe eraldatzen ari den mundu batean bizi diren pertsonaia lotsagabe eta hunkigarriak.

70eko hamarkadan, Claveleuxek gazteentzako abangoardiako literaturan ilustrazioak egiten jarraitu zuen —Alice au pays des merveilles (Grasset-Jeunesse, 1974), adibidez—; baina, helduentzako aldizkarietan ere parte hartu zuen, beste emakume gutxi batzurekin batera, eta bere lanak Metal hurlant, Charlie Mensuel eta A! Nana komiki-aldizkarietan argitaratu zituen. Horrez gain, garai berean, A! Nana eta Les Humanoïdes Associés argitaletxeek bi album harrigarri argitaratu zituzten, Édith Zha gidoilariak idatziriko eta Clavelouxek marrazturiko La Main verte (1978) eta Morte saison (1979) . Nicole Clavelouxek komiki frantsesa haur literaturaren etiketatik ateratzen parte hartu duen aitzindaritzat du bere burua. 1980an, berriz ere Les Humanoïdes Associés argitaletxean, aurretik argitaratutako Clavelouxen zenbait komiki jasotzen dituen album bat agertu zen, Le petit légume qui rêvait d'être une panthère. Bildumako istorioetako gidoiak Nicolek berak idatziak ziren.

1975ean, Bratislavako Ilustrazio Biurtekoaren Plaque d'Or saria jaso zuen, Lewis Carrollen Alice au Pays des Merveilles liburuko ilustrazioengatik.

Nicole Clavelouxek askotan lan egin du taldean. Christian Bruel idazlearekin, adibidez, L'Heure des parents (Thierry Magnier, 2013), Nours (Etre Editions, 2000),  Pour de rire (Etre Editions, 2005),  Toujours devant (Éditions Être, 2003) liburuak argitaratu zituen. 2000ko hamarkadan, Claire Clement-en Les Enquêtes de Mister Bonflair (Bayard, 2001-2003) sailaren zenbait liburuki ere ilustratu zituen. 

Kontakizun klasikoak ere ilustratu ditu. Esate baterako, goian aipaturiko Carrollen Alice au Pays des Merveilles edo Jeanne-Marie Leprince de Beaumont-en La Belle et la Bête, (Éditions Être, 2003), Jean de La Bruyère frantses idazle moralistaren Tout est bon dans le bébé (testu egokitua, Harlin Quist, 1997).   

Bakarrik ere egin izan ditu zenbait lan: Quel genre de bisous ? (Thierry Magnier, 1990), La Ballade des bigorneaux (Être, 2001), Professeur Totem et docteur Tabou (Éditions Être, 2006). 

Horrez gain, hiru liburu erotiko ere ilustratu ditu: 2003an, La Marquise de Carabas ezizeneko idazle frantsesaren Morceaux choisis de la Belle et la Bête (Eden Productions); 2007an, Marcel Lerougeren Confessions d'un monte-en-l'air (Folies d'Encre); eta 2010ean, Contes de la Fève et du Gland (Éditions Folies d'Encre). 

2024an, urte batzuk erretiraturik eman ondoren, 84 urteko ilustratzaileak komiki berria kaleratu du berriro; Ce soir, c’est cauchemar (Cornélius, 2024). 

 Lanak 

 Komikiak 

 Grabote (bost liburukiko komiki-saila)
 1. liburukia: Gare à Grabote!, Hartin Quist, 1973. Gidoia, marrazkiak eta koloreak: Nicole Claveloux.
 2. liburukia: Pas de grisbi pour Grabote!, Hartin Quist, 1974. Gidoia, marrazkiak eta koloreak: Nicole Claveloux.
 3. liburukia: L’insupportable Grabote, Le Centurion ‘Okapi’ bilduma, 1975. Gidoia, marrazkiak eta koloreak: Nicole Claveloux.  
 4. liburukia: Grabote, Bayard ‘BD Okapi’ bilduma, 1981. Gidoia, marrazkiak eta koloreak: Nicole Claveloux.  
 5. liburukia: Merci, Grabote, Gallimard ‘Le sourire qui mord’ bilduma, 1994. Gidoia eta marrazkiak: Nicole Claveloux; Koloreak: <N&B>. 
 Les Aventures (liburuki bakarreko komiki-saila)
 1. liburukia: Des 2 cow-boys, Éditions du Centurion, 1974. Gidoia: Isabelle Vermeile; marrazkiak: Nicole Claveloux eta Bernard Bonhomme; koloreak: <Quadrichromie>.  
 Les Trèfles de Longue-Oreille (hiru liburukiko komiki-saila)
 1. liburukia: Petit Trèfle en péril, Grasset Jeunesse, 1975. Gidoia: Jean-Claude Brisville; marrazkiak eta koloreak: Nicole Claveloux.  (Album en attente de validation) 
 2. liburukia: Lançons le cerf-volant, Grasset Jeunesse, 1975. Gidoia: Jean-Claude Brisville; marrazkiak eta koloreak: Nicole Claveloux.  
 3. liburukia: Et hop! dans le chapeau, Grasset Jeunesse, 1975. Gidoia: Jean-Claude Brisville; marrazkiak eta koloreak: Nicole Claveloux.  
 La main verte, Les Humanoïdes Associés, 1978. Gidoia: Édith Zha; marrazkiak: Nicole Claveloux; koloreak: Nicole Claveloux.  
 Morte saison (bi liburukiko komiki-saila)
 1. liburukia: Morte saison, Les Humanoïdes Associés, 1979. Gidoia: Édith Zha; marrazkiak: Nicole Claveloux; koloreak: <N&B>.  
 2. liburukia: Morte saison et autres récits, Cornélius, ‘Solange’ bilduma, 2020. Gidoia: Édith Zha; marrazkiak: Nicole Claveloux; koloreak: <N&B>, <Quadrichromie>.  
 Crapougneries, Le sourire qui mord, ‘Plaisirs’ bilduma, 1980. Gidoia: Marcel Lerouge; marrazkiak: Nicole Claveloux; koloreak: <N&B>. 
 Le petit légume qui rêvait d’être une panthère et autres récits, Les Humanoïdes Associés, ‘Pied jaloux’ bilduma, 1980. Gidoia eta marrazkiak: Nicole Claveloux; koloreak: <N&B>.  
 Histoires d’oeuf, Echo Vision, 1989. Gidoia: <Art Book>; marrazkiak: Nicole Claveloux eta beste 50 ilustratzaile; koloreak: <Quadrichromie>. 
 479 espèces de poux, Gallimard, 'Le sourire qui mord' 1993. Gidoia eta marrazkiak: Nicole Claveloux; koloreak: <N&B>. 
 Morceaux choisis de la Belle et la Bête, Eden Productions, 2003. Gidoia: Maquis de Carabas; marrazkiak: Nicole Claveloux; koloreak: <N&B>. 
 Professeur totem et docteur tabou, Etre éditions, 2006. Gidoia eta marrazkiak: Nicole Claveloux; koloreak: <Quadrichromie>. 
 Confessions d’un monte-en-l’air, Folies d'Encre, 2007. Gidoia: Marcel Lerouge; marrazkiak: Nicole Claveloux; koloreak: <N&B>. 
 Une gamine dans la lune et autres récits, Cornelius, ‘Solange’ bilduma, 2021. Gidoia, marrazkiak eta koloreak: Nicole Claveloux. 
 Pelléas&Mélisande et autres récits, Cornelius, ‘Solange’ bilduma, 2023. Gidoia, marrazkiak eta koloreak: Nicole Claveloux.  
 Les chemins de l’étrange, Cornelius, 2023. Gidoia, marrazkiak eta koloreak: Nicole Claveloux. 

 Ce soir, c’est cauchemar, Cornelius, 2024. Gidoia, marrazkiak eta koloreak: Nicole Claveloux. 

 Bestelako liburuen ilustrazioak 











 Sariak 

 1974: IBBY (International Board on Books for Young People) nazioarteko elkarteak emandako «Hightly Commended Illustrators» saria bere obra osoagatik.
 1975: Bratislavako Ilustrazio Biurtekoaren «Plaque d'Or» saria, Lewis Carrollen Alice au Pays des Merveilles liburuko ilustrazioengatik.
 1999: Christian Bruel idazlearekin batera, «Prix Sorcières» Alboum liburuagatik.
 2000: Christian Bruel idazlearekin batera, «Prix Pitchou» saria Alboum liburuagatik.
 2004:
 «Prix Cécile-Gagnon» saria Francine P. Caron-ek idatzitako Mon Gugus à moi liburuagatik.
 IBBY (International Board on Books for Young People) nazioarteko elkarteak Ilustrazio-saileko «Honour List» zerrendan izendatua Leprince de Beaumont-en La Belle et la Bête liburuagatik.
 2020:
 Édith Zha gidoigilearekin batera, Angulemako Nazioarteko Komiki Azokaren «Prix du patrimoine» saria La Main Verte et autres récits liburuagatik.
 Angulemako Nazioarteko Komiki Azokaren «Fauve d'honneur» saria.
 Édith Zha gidoigilearekin batera, «Prix Artémisia du matrimoine» saria La Main Verte et autres récits liburuagatik.

 Erreferentziak 

 Kanpo estekak 

 Egilearen webgune ofiziala (Artxiboa)
 Internet Speculative Fiction Database
 NooSFere
 BD Gest
 Lambiek Comiclopedia
 Artists of the World Online
 Dictionnaire universel des créatrices (Artxiboa)
 Universalis (Artxiboa)
 Vive Grabote et Vive Okapi...
 [PREVIEW] Nicole Claveloux - Cornelius

 Bibliografia 








Kategoria:Wikipedia:Autoritate kontrola duten artikuluak
Kategoria:Emakume komikigileak
Kategoria:Emakume ilustratzaileak
Kategoria:Frantziako emakumeak
Kategoria:Frantziako komikigileak
Kategoria:Frantziako ilustratzaileak